# Instruks – Samtykke eller stedfortrædende samtykke gældende for børneområdet

| **Situation** | Instruks |
| --- | --- |
| **Personalegrupper omfattet af instruksen** | Personalet på Specialindsats for børn og unge - Mellerup |
| **Formål** | At sikre, at personalet i forbindelse med levering af sundhedsydelser overholder patienternes retsstilling  At sikre medbestemmelse for de unge over 15 år og de pårørende |
| **Ansvar** | Det er ledelsens ansvar at sikre en skriftlig instruks og korrekt opdatering af denne  Det er personalets ansvar at følge skriftlig instruks. |
| **Lovgrundlag** | Sundhedsloven foreskriver, at ingen behandling må indledes eller fortsættes uden patientens eller forældremyndighedsindehavers/værges – informerede samtykke, medmindre andet følger af lov eller bestemmelser fastsat i henhold til lov eller af sundhedslovens §§ 17-19.  Informeret samtykke:  Betyder at man skal sikre:  At der videregives den nødvendige information og dokumentation her af og sikre der indhentes samtykke og dokumentation heraf. |
| **Hvornår skal der indhentes Informeret samtykke til mindreårige (under 15 år)** | **Er der tale om mindreårige (børn og unge som ikke er fyldt 15 år)**  Skal der altid indhentes informeret samtykke fra: forældremyndigheds-indehaver eller værge ved kontakt til sundhedsvæsnet.  Før en pårørende/værge på vegne af barnet / den unge giver samtykke til lægebehandling og medicinsk behandling, skal den pågældende have den nødvendige information om sygdommen og behandlingsmuligheder.  Hvis der foreligger et samtykke, kan medarbejderne videregive oplysninger, der er nødvendige at oplyse i forbindelse med en aktuel behandling af den unge. Oplysningerne kan omhandle barnet / den unges helbredsforhold og andre fortrolige private oplysninger.  Et barn/ung under 15 år skal informeres og inddrages i drøftelserne af behandlingen i det omfang, barnet / den unge forstår behandlingssituationen. |
| **Hvornår skal der indhentes Informeret samtykke til unge i alderen 15 -17 år** | **Unge der er fyldt 15 år og endnu ikke 18 år kan selv give samtykke til behandling, Medmindre de er varig inhabil (se afsnit om varig inhabil)**  skulle dette være tilfældet skal (kan) der indhentes stedfortrædende samtykke, (se afsnittet om stedfortrædende samtykke).  Forældremyndighedens indehaver skal som udgangspunkt såfremt den unge er habil tillige/ fortsat have information og inddrages i den unges stillingtagen.  (Der er som jeg husker det en bestemmelse om at dette ikke gælder seksuelle spr)  Bestemmelserne om information, samtykke og videregivelse af helbredsoplysninger findes i Sundhedsloven.  *Alle unge over 15 år har ret til at få information om deres helbredstilstand. Informationen bør gives af en sundhedsperson, fx en læge eller en sygeplejerske. Dog vil vi på Special indsats for børn og unge i Mellerup ofte have ansvar for at iværksætte en ordination og her har medarbejderne en forpligtigelse til at give relevant information.*  Før den unge over 15 år (eller en pårørende/værge på vegne af borgeren ved varig inhabilitet) giver samtykke til lægebehandling og medicinsk behandling, skal den pågældende have den nødvendige information om sygdommen og behandlingsmulighederne, risici, bivirkninger m.m.  Denne skal ligeledes have information om forebyggelse og plejemuligheder samt konsekvenserne af, hvis der ingen behandling iværksættes.  Informationen skal være forståelig og gives på en hensynsfuld måde samt være tilpasset den unge over 15 års individuelle forudsætninger.  Informationen gives mundtlig, men bør ved større indgreb og komplicerede behandlinger også gives skriftlig.  Den unge over 15 år har ret til at frabede sig informationen, men kan alligevel give samtykke.  Hvis der foreligger et samtykke, kan medarbejderne videregive oplysninger, der er nødvendige at oplyse i forbindelse med en aktuel behandling af den unge. Oplysningerne kan omhandle den unges helbredsforhold og andre fortrolige private oplysninger. |
| **Kan et samtykke trækkes tilbage?** | Samtykke om videregivelse af oplysninger kan tilbagetrækkes på ethvert tidspunkt i behandlingsforløbet. |
| **Undtagelser ift. information til forældremyndighedsindehaver for unge mellem 15 – 17 år** | Der kan i konkrete situation være tungtvejende hensyn til barnet/den unge over 15 år, som taler for at undlade at informere forældremyndighedens indehaver om oplysninger, som den mindreårige har givet medarbejderne-  Omfanget af tavshedspligten i denne situation er beskrevet i [pkt. 3.1.1 i vejledning nr. 161 af 16. september 1998](https://www.retsinformation.dk/Forms/R0710.aspx?id=21076), hvor følgende fremgår:   * Hvorvidt forældrene skal informeres om mindreårige 15-17-årige unge, må vurderes ud fra bl.a. behandlingens karakter, sygdommens alvor, oplysningernes art, barnets/den unges alder og modenhed og behovet for opfølgning i hjemmet, herunder udøvelsen af forældrenes omsorgspligt. * Der kan også i den konkrete situation være tungtvejende hensyn til barnet/den unge, som taler for at undlade at informere forældremyndighedens indehaver om oplysninger, som den mindreårige har givet medarbejderne. Lovgivningen indeholder særlige undtagelser fra pligten til at informere forældrene til mindreårige børn. Det gælder f.eks. lov om svangerskabsafbrydelse og lov om svangerskabshygiejne og fødselshjælp. Det anbefales, at tilbuddet i så fald tager kontakt til en jurist i kommunen, hvis der skulle opstå en sådan konkret situation.   Nærmeste leder inddrages i ovenstående tilfælde. |
| **Krav til informeret samtykke** | Et informeret samtykke til behandling kan gives mundtligt eller skriftligt.  I særlige tilfælde kan en habil ung over 15 års informerede samtykke være stiltiende. Stiltiende informeret samtykke vurderes på baggrund af den enkeltes signaler og opførsel, som utvivlsomt skal kunne tolkes således, at der foreligger samtykke på baggrund af den givne information. |
| **Hvornår er den unge over 15 år varigt inhabil?** | Hvis en ung over 15 år varigt mangler evnen til at give informeret samtykke, er denne varigt inhabil.  Såfremt man som ung har en varigt nedsat psykisk eller kognitiv funktionsevne, uanset om det er medfødt eller erhvervet. Det kan fx være udviklingshæmmede, patienter med demenssygdom eller hjerneskade, kan denne konstateres som varig inhabil.  At være varigt inhabil er ikke det samme som at være umyndiggjort eller at være under værgemål. Det er en lægefaglig vurdering, om en patient er varigt inhabil.  Andre sundhedspersoner kan dog i konkrete situationer vurdere, om en varigt inhabil patient er i stand til i den pågældende situation at forholde sig til og give samtykke til en mindre undersøgelse eller behandling. |
| Generelt informeret samtykke til mindre behandlinger af varigt inhabile patienter | Et generelt informeret samtykke kan indhentes forud for en række mindre behandlinger af børn under 15 år og unge varigt inhabile patienter over 15 år.  Det generelle informeret samtykke kan gælde op til 1 år ad gangen.  Det kan give sundhedspersoner mulighed for at udføre en række bestemte mindre undersøgelser og behandlinger af børn og de unge over 15 år varigt inhabile, så snart behovet opstår, uden at skulle indhente et stedfortrædende samtykke forud for hver behandling[[1]](#footnote-1) |
| Hvilke behandlinger er omfattet generelt informeret samtykke | Et generelt informeret samtykke kan omfatte en række konkrete undersøgelser og behandlinger. De er opdelt i to kategorier:   * En såkaldt grundpakke (liste a) der bl.a. omfatter undersøgelse af urin, simpel sårpleje og almindelig lægelig undersøgelse. Hvis der indhentes et generelt informeret samtykke til grundpakken, er *alle* undersøgelser og behandlinger i pakken omfattet. * En tilvalgsliste (liste b) med mindre behandlinger, der kan gives generelt informeret samtykke til enkeltvis, hvis de er relevante for den enkelte patient. Listen omfatter fx almindeligt tandeftersyn, behandling af huller i tænderne, fodterapi og behandling af tilbagevendende forstoppelse.   Se hele grundpakken og tilvalgslisten i næste afsnit.  Det er muligt kun at vælge mindre behandlinger på liste b, uden også at vælge grundpakken i liste a. Både grundpakken og tilvalgslisten omfatter hyppigt forekommende, mindre undersøgelser og behandlinger, hvor alvorlige bivirkninger eller komplikationer kun optræder meget sjældent |
| **Generelt informeret samtykke kan indhentes ift. liste A og B** | **Liste a – "grundpakken"**  For følgende mindre behandlinger kan der indhentes et generelt informeret samtykke:   1. Måling af temperatur, puls, blodtryk og iltmætning (pulsoximeter) 2. Undersøgelse af urin med urinstix 3. Kompressionsbehandling, herunder behandlerstrømper 4. Tryksårsforebyggelse 5. Kontinenspleje 6. Måling af hæmoglobin, CRP eller blodsukker på baggrund af fingerprik 7. Undersøgelse for simple sår og sårpleje ved ukomplicerede sårforløb, herunder skiftning af forbindinger på simple sår 8. Vejning 9. Almindelig fysisk lægelig undersøgelse, som fx hjerte- og lungestetoskopi, med undtagelse af gynækologisk undersøgelse   **Liste b – "tilvalg"**  For følgende mindre behandlinger, kan der indhentes et generelt informeret samtykke, i det omfang det vurderes at være relevant for den pågældende patient:   1. Anlæggelse og afvanding med kompressionsbind ved ødemer på kendt baggrund 2. Behandling med håndkøbslægemidler for kendt, tilbagevendende forstoppelsesproblematik 3. Hals- og næsepodning 4. Næseskylning 5. Undersøgelse og behandling for kendt smerteproblematik med præparater, som kan købes i håndkøb 6. Behandling for hos patienten kendt simpel allergi som fx høfeber 7. Undersøgelse for og behandling af hyppigt forekommende ukomplicerede infektioner i urinveje, øjne og hud samt i øvre og nedre luftveje 8. Fysioterapi ved kendt behov hos patienten 9. Ergoterapi ved kendt behov hos patienten 10. Fodterapi ved kendt behov hos patienten 11. Almindeligt tandeftersyn i form af undersøgelse af tænder, kæber og mund, herunder afpudsning samt evt. kontrolrøntgenundersøgelse af tænder, mund og kæbe 12. Opfølgende behandling hos patient med kendt tandproblematik, herunder almindelig sundhedsfremmende og sygdomsforebyggende behandling, fluoridbehandling og anden medikamentel behandling af bakterielle infektioner eller svampeinfektioner, instruktion i og udførelse af mundhygiejne, røntgenundersøgelse, tandrensning, tilpasning eller nødvendig korrektion af proteser, herunder anvendelse af nødvendig lokalbedøvelse 13. Behandling af huller i tænderne, herunder nødvendig lokalbedøvelse 14. Simpel tandudtrækning, herunder nødvendig lokalbedøvelse 15. Behandling af syn ved optiker   **Se bilag 4 omhandlende indhentelse af generelt samtykke** |
| **Samtykke til akut behandling** | Ingen behandling efter sundhedsloven må iværksættes/fortsættes uden, at forældreindehaver eller den unge over 15 års samtykke (eller et stedfortrædende samtykke ved varig inhabilitet) er indhentet.  Eneste undtagelse er, hvis barnet /den unge befinder sig i en situation, hvor øjeblikkelig behandling er påkrævet for overlevelse eller forbedring af muligheden for overlevelse.  Hvis en ung over 15 år i ord eller handling tilkendegiver, at vedkommende ikke vil behandles, er det, uanset samtykke fra værge eller pårørende, ikke lovligt at gennemføre behandling med tvang.  Det gælder både, når den unge over 15 års sygdom er relativ harmløs og i den situation, hvor behandlingen er livsnødvendig.  Ved varigt inhabile unge over 15 år kan læge/tandlæge i nogle tilfælde yde behandling uden samtykke. Dette er helt en lægefaglig beslutning, og vi kan som medarbejdere KUN deltage i dette efter udtrykkelig ytring fra sundhedspersonen. Det er denne, der efterfølgende har pligt til at indberette dette til Sundhedssystemet. |
| **Dokumentation** | Dokumentation af hvorvidt den unge over 15 år er varig inhabil står dokumenteret i Sensum under barnets sundhedsprofil i sundhedsmodulet.  Under sundhedsprofilen fremgår ligeledes under dokumentation om der er indhentet Generelt informeret samtykke. Dette findes under barnet / den unges dokumenter under mappe Sundhedsfaglig dokumentation, samtykke.  **Dokumentationen af de øvrige indhentet samtykker dokumenteres i Sensum:**  I sundhedsmodullet under punkt 11.Viden og udvikling.  Der Opret notat:  Under ***kategori*** FSIII-kontekst FSIII/viden og udvikling ***type*** FSIII  - Viden og udvikling – problemer med indsigt i behandlingsformål.  Medarbejderne skal dokumentere, hvilken information om behandling og pleje, der er givet til barnet / den unge eller forældremyndighedsindehaver/værge i de  Informationen skal indeholde tilstrækkelige oplysninger om behandling og pleje og dens konsekvenser. Barnet / den unge eller forældremyndighedsindehavers/værges tilkendegivelse på baggrund af den givne information om videregivelse af helbredsoplysninger, skal ligeledes dokumenteres. |
| **Udarbejdet den:**  **Udarbejdet af:**  **Sidst revideret:**  **Revideres inden:**  **Godkendt af:** | Gældende fra Maj 2022  Udarbejdet af Ledelse ved Specialindsats for børn og unge - Mellerup  Maj 2022  Revideres efter behov og senest til maj 2023  Centerledergruppen og socialchefen (FORSLAG) |

1. <https://stps.dk/da/ansvar-og-retningslinjer/patienters-retsstilling/informeret-samtykke/generelt-informeret-samtykke/> [↑](#footnote-ref-1)